**Sociālā darba speciālistu sadarbības padomes ( SDSSP) sēdes**

PROTOKOLS Nr.2/2016

Rīgā, 2016.gada 15.jūnijā

Skolas ielā 28, 2.korpusa 3.stāva Portretu zālē, 301.telpā plkst. 11:00

SĒDĒ PIEDALĀS:

**Ilze Skrodele-Dubrovska**, padomes vadītāja, Labklājības ministrijas (turpmāk – LM) Sociālās iekļaušanas un sociālā darba politikas departamenta direktore

Padomes locekļi:

**Skaidrītes Gūtmanes vietā Dace Dolace**, Latvijas Kristīgās akadēmija

**Andra Mite**, Baltijas Psiholoģijas un menedžmenta augstskolas docente

**Mārtiņš Moors**, Rīgas domes Labklājības departamenta Sociālās pārvaldes priekšnieks, departamenta direktora vietnieks

**Irīna Vereščagina**, Liepājas Universitātes lektore

**Iveta Sietiņsone** – Latvijas Sociālo dienestu vadītāju apvienības priekšsēdētāja

**Ina Balgalve** - Latvijas Sociālo dienestu vadītāju apvienības priekšsēdētājas vietniece

**Līgas Āboltiņas vietā Sandra Darkēvica,** Sociālo darbinieku biedrība

**Dace Zvirgzdiņa**, LM Sociālās iekļaušanas un sociālā darba politikas departamenta projekta vecākā eksperte

**Signe Frickausa**, LM Sociālās iekļaušanas un sociālā darba politikas departamenta vecākā referente

**Dace Jansone**, IZM Augstākās izglītības, zinātnes un inovāciju departamenta vecākā referente

Citi:

**Ilze Kurme,** LM Sociālās iekļaušanas un sociālā darba politikas departamenta projekta “Profesionālā sociālā darba attīstība pašvaldībā” vadītāja

**Dace Zvirgzdiņa**, LM Sociālās iekļaušanas un sociālā darba politikas departamenta projekta “Profesionālā sociālā darba attīstība pašvaldībā” eksperte

Sēdi protokolē:

**Signe Frickausa,** LM Sociālās iekļaušanas un sociālā darba politikas departamenta vecākā referente

**Darba kārtība:**

1. Sanāksmes atklāšana un Padomes sēdes darba kārtības apstiprināšana.
2. Informācija par LM Eiropas Sociālā fonda projekts “Profesionāla sociālā darba attīstība pašvaldībās” (Nr. 9.2.1.1/15/I/001) (SD projekts):
* īstenotās aktivitātes,
* apmācības pašvaldību sociālā darba speciālistiem, tematu apstiprināšana nākošajam īstenošanas posmam (iepirkumam),
* tuvākās aktivitātes.
1. Vasaras skola 2016.
2. Citi jautājumi.

**Sēdes norise:**

**1.**

**Padomes sēdes atklāšana un darba kārtības apstiprināšana.**

**(I.Skrodele-Dubrovska)**

*I.Skrodele-Dubrovska* atklāj Sociālā darba speciālistu sadarbības padomes (turpmāk - Padome) sēdi un dalībnieki apstiprina sēdes darba kārtību (skatīt pielikumā).

*I.Skrodele-Dubrovska* informē klātesošos par Padomes dalībniekiem, kuri nepiedalās sēdē, un aicina viņu aizvietotājus iepazīstināt ar sevi.

**2.**

**Informācija par LM Eiropas Sociālā fonda projekts “Profesionāla sociālā darba attīstība pašvaldībās” (Nr. 9.2.1.1/15/I/001) (SD projekts): īstenotās aktivitātes, apmācības pašvaldību sociālā darba speciālistiem, tematu apstiprināšana nākošajam īstenošanas posmam (iepirkumam), tuvākās aktivitātes.**

**(I.Kurme, I. Skrodele-Dubrovska)**

**Diskusijā piedalās I.Kurme, I.Skrodele – Dubrovska, D.Dolace, M. Moors, I.Balgalve, I.Sietiņsone**

*I.Skrodele-Dubrovska* klātesošos iepazīstina ar projekta vadītāju *I.Kurmi*, aicina iepazīstināt ar aktuālo prezentāciju ( pielikumā).

*I.Kurme* iepazīstina ar aktuālo projekta īstenošanas informāciju. Iepirkums „Periodiskais izdevums sociālā darba speciālistiem” izstrādi ir noslēdzies.

*I.Kurme* informē, ka pakalpojumu sniedzējs – personu apvienība, ko veido SIA «Latvijas Kristīgā akadēmija» un SIA «Baltijas Starptautiskā akadēmija». Informē par līguma noslēgšanas datumu, pirmā un otrā izdevuma tēmu, un provizoriskiem publicēšanas datumiem.

*I.Kurme* informē, ka tiek strādāts pie dokumentu izstrādes iepirkumam- „Apmācību nodrošināšanai sociāla darba speciālistiem”. No 2017.gada stāsies spēkā jaunais iepirkums.

*I.Kurme* informē, ka atbalsts un aktivitāte no pašvaldībām attiecībā pret apmācībām ir ļoti zema- pašvaldību iestādes neiesaistās.

*I.Kurme* informē par tikšanos pie valsts sekretāres, kur piedāvās ilgtermiņa risinājumus apmācību organizēšanas fundamentālām izmaiņām.

*D.Dolace* diskutē par apmācību finansējumu programmām.

*I.Kurme* precizē *D.Golaces* domu, ka cenas, kas tika iepriekš rēķinātas no aptaujām, šobrīd ir lielākās.

*M.Moors* pauž, ka, ja gribam lai sociālo dienestu vai pakalpojumu speciālisti mācās noteiktas zināšanas, tad visefektīvākā sistēma ir Volcera princips.

*D.Dolace* informē par indivuduālo un grupas supervīziju cenām par stundu.

*M.Moors* iesaka apdomāt līdzfinansējumu supervīzijām.

*I.Kurme* informē, ka iepirkuma „Apmācību nodrošināšanai sociāla darba speciālistiem” izsludināšanas termiņš ir 2016. gada jūnijs.

*I.Kurme* informē, ka saglabājam 50 tēmas, iepriekšējā iepirkumā piedāvātās, ņemot vērā, ka ir pagājis neliels laiks – aptuveni viens gads, kopš pilnvērtīgi ir uzsācies apmācību process no ESF projekta .

*I.Kurme* informē, kano pakalpojumu sniedzējiem netika aptvertas divas tēmas- par černobiliešiem un sociālā rehabilitācija ar dažādām klientu vērtībām.

*I.Kurme* jautā vai tēmas par černobiliešiem un sociālo rehabilitāciju ar dažādām klientu vērtībām iekļaut struktūrā pie pārējām 50 tēmām.

*I.Skrodele-Dubrovska*pauž, ka nepieciešams tēmas iekļaut, padomes pārstāvjiem nav iebildumu.

*I.Kurme* informē, ka panākta vienošanās, ka apmācību grupās var būt ne mērķgrupas personas, ar nosacījumu, ka pašvaldība par tām maksā atsevišķi, taču cits iepirkums nav nepieciešams.

*I.Sietiņsone* un *I.Balgalve* diskutē par projekta līgumiem, pieņemšanas nodošanas aktiem un rēķiniem.

*I.Kurme* informē par „Metodikas darbam ar personām ar GRT” izstrādi, termiņiem.

*D.Dolace* informē, ka iepirkums tiks vērsts uz metodiku plāna ieviešanai personām, kurām ir identificētas GRT.

*M.Moors* pauž ideju par metodiku, kas nosaka pazīmju kopumu, pēc kura var izdarīt pamatotu pieņēmumu, par to, ka personai kaut kas nepieciešams.

*I.Skrodele-Dubrovska***,** *M.Moors, I.Sietiņsone, I.Balgalve, D.Dolace* diskutē par personu ar GRT rīcībspēju, izvērtēšanu un atzīšanu.

*I.Kurme* informē par 25.maijā notikušo tematisko diskusiju par ētiku sociāla darbinieka profesionālajā darbībā.

*I.Kurme* iepazīstina ar tematiskajā diskusijā aplūkotajām tēmām: Latvijas sociālo darbinieku ētikas kodekss un tā aktualizēšana; standarti darbā ar klientu; standarti sadarbībā ar kolēģiem; kas motivē ievērot noteiktus profesionālos standartus.

*I.Kurme* informē, ka jāuzsāk darbs pie otrā metodiskā materiāla darbam ar konkrētām mērķa grupām. Nākamā metodika plānota divās daļās - darbs ar vardarbībā cietušām personām un darbs ar varmākām. Padomei lūgums izvērtēt un akceptēt šīs metodikas

*I.Skrodele-Dubrovska* informē par plānoto ikgadējo konferenci, kas norisināsies sadarbībā ar Sociālo darbinieku biedrību. Konferences tēma virzīta uz sociālā darba pamatvērtībām.

**3.**

**VASARAS SKOLA 2016**

**(S. Frickausa)**

**Diskusijā piedalās S.Frickauska, I.Skrodele-Dubrovska**

*S. Frickauska* informē, ka šogad plānotas divas vasaras skolas- Vasaras skola - 2016 sociālo dienestu sociālajiem darbiniekiem un Vasaras skola - 2016 sociālo dienestu vadītājiem.

*S.Frickauska* informē, ka piedalīties varēs 60 sociālie darbinieki no visas Latvijas sociālajiem dienestiem.

*I.Skrodele-Dubrovska* precizē, ka konkrēts katra sociālā dienesta pārstāvju skaits nosūtīts dienestu vadītājiem elektroniski.

*S.Frickauska* plašāk iepazīstina ar vasaras skolas norises laikiem, atrašanās vietu un aplūkotajiem tematiem.

 **4.**

**Citi jautājumi**

*D.Dolace* jautā par supervīziju iepirkuma termiņiem un organizēšanu.

*I.Kurme* informē, ka iepirkuma termiņš ir jūnijs.

*D.Jansone* jautā par IZM iesaisti un sadarbību.

*D.Dolace* precizē, ka iepriekš padomes sēdēs diskutēts par valsts finansētām studiju vietām programmā „Sociālā labklājība” palielināšanu.

*M.Moors, I.Skrodele-Dubrovska* diskutē parstudiju vietu piešķiršanu ne tikai valsts augstskolās, uzsverot, ka jāskatās arī reģionālais pārklājums.

*D.Jansone* jautā vai projekta ietvaros ir ietverta profesijas standarta aktualizēšana?

*I.Skrodele-Dubrovska* sniedz atbildi, kasociālo darbinieku standarts ir aktualizēts 2012.gadā un projekta ietvaros tas netiks darīts

*I.Balgalve* sniedz atbildi, ka sociālajiem darbiniekiem, sociālajiem aprūpētājiem un sociālajiem rehabilitētājiem standarti ir, taču sociālās palīdzības organizatoriem tie vēl ir izstrādes stadijā.

*D.Jansone* norāda, ka no Izglītības un zinātes ministrijasviņa ir kontaktpersona, ar kuru var konsultēties, ja ir kādi jautājumi par profesijas standartiem.

**Padomes lēmumi** – atbilstoši Ministru kabineta Nr.193
(Rīgā 2015.gada 14.aprīlī (prot. Nr.20 18.§), Darbības programmas "Izaugsme un nodarbinātība" 9.2.1.specifiskā atbalsta mērķa "Paaugstināt sociālo dienestu darba efektivitāti un darbinieku profesionalitāti darbam ar riska situācijās esošām personām" 9.2.1.1.pasākuma "Profesionāla sociālā darba attīstība pašvaldībās" īstenošanas noteikumu 24.punktam Padome:

1. apstiprina sociālā darba speciālistu apmācību programmu iepriekšējās 50 tēmas (info par tēmām pieejama LM mājas lapā);
2. apstiprina mērķgrupu - vardarbībā cietušās personas un varmākas, metodikas izstrādi pašvaldību sociālo dienestu sociālajiem darbiniekiem

Sēdes noslēgums 12:50.

Pielikumā sēdes materiāli:

1. Padomes sēdes darba kārtība.
2. Prezentācija „Sociālā darba speciālistu sadarbības padomes sēde”.

Sēdes vadītāja I.Skrodele-Dubrovska

Protokolēja S.Frickausa